ข้อบังคับสภาทนายความข้อบังคับสภาทนายความว่าด้วยกองทุนเพื่อการศึกษาบุตรธิดา ทนายความพ.ศ.๒๕๔๔ โดยที่เป็นการสมควรจัดตั้งกองทุนเพื่อการศึกษาบุตรธิดาของทนายความขึ้นเพื่อเป็นการช่วยเหลือให้บุตรและธิดาของทนายความที่ประสบอุบัติเหตุอย่างร้ายแรงทุพพลภาพ หรือถึงแก่กรรม เพื่อให้ได้มีค่าเล่าเรียนและค่าใช้จ่ายที่เกี่ยวข้องกับการศึกษาต่อไปได้ตามสมควรอาศัยอำนาจความในมาตรา ๒๗ (๓) มาตรา ๗๓และโดยความเห็นชอบของสภานายกพิเศษแห่งสภาทนายความ ตามมาตรา ๒๘แห่งพระราชบัญญัติทนายความ พ.ศ. ๒๕๒๘ คณะกรรมการสภาทนายความออกข้อบังคับว่าด้วยกองทุนเพื่อการศึกษาบุตร ธิดา ของทนายความไว้ ดังต่อไปนี้หมวด๑ข้อความทั่วไป ข้อ ๑ ให้จัดตั้งกองทุนชื่อว่า กองทุนเพื่อการศึกษาบุตรธิดา ของทนายความ ใช้ชื่อโดยย่อว่า กศบท.ข้อ ๒[๑]ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในข้อบังคับนี้ทนายความ หมายความว่าผู้ที่สภาทนายความได้รับจดทะเบียนและออกใบอนุญาตให้เป็นทนายความคณะกรรมการหมายความว่า คณะกรรมการดำเนินกิจการของกองทุนเพื่อการศึกษาบุตร ธิดา ของทนายความเงินกองทุนหมายความว่า เงินกองทุนเพื่อการศึกษาบุตร ธิดาของทนายความที่สภาทนายความจัดสรรให้ตามข้อบังคับฉบับนี้และให้หมายความรวมถึงเงินหรือทรัพย์สินอื่นที่มีผู้บริจาคหรืออุทิศให้รวมถึงผลประโยชน์ที่เกิดจากเงินหรือทรัพย์สินเช่นว่านั้นเงินช่วยเหลือหมายความว่า เงินที่จ่ายจากกองทุนเพื่อช่วยเหลือ สงเคราะห์บุตร ธิดาของทนายความภายในกรอบวัตถุประสงค์แห่งข้อบังคับฉบับนี้ข้อ ๔ ให้สำนักงาน กศบท. ตั้งอยู่ ณที่ทำการของสภาทนายความ เลขที่ ๗/๘๙ อาคาร ๑๐ ถนนราชดำเนินกลาง แขวงบวรนิเวศเขตพระนคร กรุงเทพมหานครและให้เปิดทำการในวันเวลาราชการ เว้นแต่ในกรณีที่คณะกรรมการเห็นเป็นการสมควรเพื่อความสะดวกแก่การบริหารจัดการอาจกำหนดเป็นอย่างอื่นได้หมวด๒วัตถุประสงค์ ข้อ ๕ การจัดตั้ง กศบท.มีวัตถุประสงค์เพื่อเป็นการช่วยเหลือสงเคราะห์แก่บุตร ธิดาของทนายความให้ได้รับการศึกษาตามสมควรแก่กรณีตามข้อบังคับฉบับนี้หมวด๓คณะกรรมการและอำนาจหน้าที่ของคณะกรรมการ ข้อ ๖ให้คณะกรรมการสภาทนายความแต่งตั้งคณะกรรมการ กศบท.โดยให้มีอำนาจในการจัดการบริหารและให้มีจำนวนกรรมการซึ่งเป็นทนายความมาแล้วไม่น้อยกว่า ๕ ปี ไม่เกิน ๙ คนโดยให้กรรมการที่ได้รับการแต่งตั้งเลือกประธาน รองประธาน และเลขานุการของคณะกรรมการข้อ ๗ ให้กรรมการดำรงตำแหน่งคราวละ ๓ ปีโดยกรรมการที่ออกจากตำแหน่งตามวาระสามารถกลับเข้าดำรงตำแหน่งกรรมการได้อีกข้อ ๘ กรรมการจะพ้นจากตำแหน่งก่อนครบวาระเมื่อ(๑) ตาย(๒) ลาออก(๓) พ้นจากการเป็นทนายความ(๔) ถูกสั่งพักการใช้ หรือถูกเพิกถอนใบอนุญาตทนายความ(๕) ศาลมีคำสั่งให้เป็นบุคคลสาบสูญ ไร้ความสามารถเสมือนไร้ความสามารถ หรือเป็นบุคคลล้มละลาย หรือให้พิทักษ์ทรัพย์เด็ดขาด(๖) ต้องคำพิพากษาถึงที่สุดให้ต้องระวางโทษจำคุกเว้นแต่ในความผิดที่กระทำโดยประมาทหรือเป็นความผิดลหุโทษเมื่อมีกรรมการพ้นจากตำแหน่งก่อนครบวาระให้คณะกรรมการสภาทนายความแต่งตั้งกรรมการใหม่เข้ามาแทนที่กรรมการที่พ้นจากตำแหน่งและให้กรรมการที่เข้าดำรงตำแหน่งอยู่ในวาระเพียงกำหนดระยะเวลาที่กรรมการที่ตนเข้าแทนจะดำรงตำแหน่งจนครบวาระข้อ ๙ คณะกรรมการกองทุนมีอำนาจหน้าที่ดังนี้(๑) แต่งตั้งและถอดถอนบุคคลใดๆ เป็นผู้จัดการเจ้าหน้าที่ดูแลกิจการต่างๆ อันเกี่ยวกับการบริหารจัดการ การเงินและการบัญชีของกศบท. แทนคณะกรรมการ(๒)ควบคุมและอนุมัติการเบิกจ่ายเงินตามวัตถุประสงค์ของ กศบท.(๓) จัดการและดำเนินการใดๆ อันเกี่ยวกับ กศบท.ในทางซึ่งไม่ขัดหรือแย้งต่อวัตถุประสงค์ของ กศบท. เพื่อรักษาผลประโยชน์ของกองทุนให้ประธานทำหน้าที่ประธานที่ประชุมคณะกรรมการในกรณีที่ประธานไม่อาจปฏิบัติหน้าที่ได้ให้รองประธานปฏิบัติหน้าที่เป็นประธานที่ประชุมแทนมติของคณะกรรมการให้ถือตามเสียงข้างมากถ้ามีคะแนนเสียงเท่ากัน ให้ประธานที่ประชุมเป็นผู้ออกเสียงชี้ขาดและให้ถือมติเป็นที่สุดข้อ ๑๐ ให้คณะกรรมการ กศบท.มีอำนาจหน้าที่พิจารณาออกระเบียบวิธีการขอรับเงินช่วยเหลือจาก กศบท.โดยความเห็นชอบคณะกรรมการสภาทนายความหมวด๔เงินช่วยเหลือและวิธีการจ่ายเงินช่วยเหลือ ข้อ ๑๑ในแต่ละปีให้สภาทนายความพิจารณาจัดสรรเงินสมทบได้แก่กศบท.ตามจำนวนที่เห็นสมควรรวมทั้งรวบรวมเงินและทรัพย์สินที่ได้มาจากการได้รับบริจาคเพื่อสมทบเข้ากองทุนกศบท.ข้อ ๑๒ให้คณะกรรมการเก็บรักษาเงินกองทุนโดยนำฝากธนาคารพาณิชย์ในประเทศไทยหรือสถาบันการเงินที่ธนาคารแห่งประเทศไทยรับรองตามจำนวนและประเภทบัญชีเงินฝากที่คณะกรรมการกำหนดข้อ ๑๓ ให้บุตร ธิดาของทนายความหรือผู้แทนโดยชอบธรรมหรือผู้ใช้อำนาจปกครองมีสิทธิยื่นคำขอรับเงินช่วยเหลือจากกองทุนภายใต้บังคับแห่งข้อบังคับนี้ข้อ ๑๔ ให้ กศบท. พิจารณาให้การช่วยเหลือแก่ บุตรธิดา ของทนายความที่เจ็บป่วยถึงแก่กรรมหรือประสบอุบัติภัยอย่างร้ายแรงในการประกอบวิชาชีพทนายความตามจำนวนและกำหนดเวลาที่คณะกรรมการเห็นสมควรภายใต้ข้อบังคับฉบับนี้ข้อ ๑๕ ให้คณะกรรมการพิจารณาจ่ายเงินช่วยเหลือจากกศบท. ให้แก่ บุตร ธิดา ของทนายความตามระเบียบที่คณะกรรมการประกาศกำหนดโดยความเห็นชอบของคณะกรรมการสภาทนายความข้อ ๑๖[๒] บุตร ธิดาของทนายความซึ่งมีสิทธิได้รับความช่วยเหลือทุนการศึกษาตามข้อบังคับนี้ต้องเป็นผู้ที่ศึกษาในชั้นอนุบาลหรือกำลังจะศึกษาต่อในระดับประถมศึกษา มัธยมศึกษา อาชีวศึกษา หรือระดับอุดมศึกษาของสถาบันการศึกษาของรัฐหรือเอกชนข้อ ๑๗ บุตร ธิดาของทนายความมีสิทธิขอรับการช่วยเหลือจากเงินกองทุนตามข้อบังคับฉบับนี้ได้ตลอดระยะเวลาที่ทำการศึกษาในสถาบันการศึกษาดังกล่าวสูงสุดในระดับอุดมศึกษาข้อ ๑๘คำขอเพื่อขอรับการช่วยเหลือต้องมีรายละเอียด ดังนี้(๑) ชื่อ ชื่อสกุลของทนายความ และชื่อชื่อสกุลบุตร ธิดา ของทนายความประสงค์จะขอรับทุนการศึกษา(๒) สถานที่อยู่(๓) รายละเอียดทางการศึกษา(๔)ฐานะความเป็นอยู่ปัจจุบันและความจำเป็นที่จะขอรับเงินช่วยเหลือ(๕) เหตุแห่งภัยพิบัติการเจ็บป่วยของทนายความหรือวันที่ทนายความถึงแก่กรรม(๖) คำรับรองของประธานทนายความจังหวัดหรือกรรมการสภาทนายความ(๗) อื่นๆ ตามที่คณะกรรมการเห็นสมควรข้อ ๑๙ให้เลขานุการคณะกรรมการหรือบุคคลที่เลขานุการคณะกรรมการมอบหมายสรุปข้อเท็จจริงและเสนอให้คณะกรรมการพิจารณาเมื่อคณะกรรมการพิจารณาเสร็จแล้วให้ประธานคณะกรรมการหรือผู้ที่ประธานคณะกรรมการมอบหมายเป็นผู้ลงนามในหนังสือแจ้งมติของคณะกรรมการแก่ผู้ขอรับความช่วยเหลือตามระเบียบฉบับนี้ข้อ ๒๐การจ่ายเงินกองทุนนี้ให้นำข้อบังคับและระเบียบการจ่ายเงินของสภาทนายความว่าด้วยการเก็บรักษาเงินและการเบิกจ่ายเงิน พ.ศ. ๒๕๒๙ มาใช้บังคับโดยอนุโลมข้อ ๒๑ การช่วยเหลือ บุตร ธิดาของทนายความตามข้อบังคับฉบับนี้ให้คณะกรรมการพิจารณาจ่ายเงินช่วยเหลือสำหรับเป็นค่าใช้จ่ายทางการศึกษาซึ่งได้แก่ค่าเล่าเรียนหนังสือและอุปกรณ์การเรียน รวมทั้งค่าใช้จ่ายอื่นใด ซึ่งสถาบันการศึกษาเรียกเก็บแต่จะต้องไม่เกินกว่าอัตราค่าใช้จ่ายทางการศึกษาที่กำหนดขึ้นโดยกระทรวงศึกษาธิการทบวงมหาวิทยาลัยในกรณีที่เป็นสถาบันการศึกษาของเอกชนให้ใช้อัตราค่าใช้จ่ายทางการศึกษาของกระทรวงศึกษาธิการทบวงมหาวิทยาลัย มาเปรียบเทียบเพื่อใช้เป็นหลักเกณฑ์ในการพิจารณาให้ความช่วยเหลือคำวินิจฉัยของคณะกรรมการให้เป็นที่สุดข้อ ๒๒ให้คณะกรรมการจัดทำบัญชีรับจ่ายของเงินกองทุนเพื่อเสนอต่อคณะกรรมการสภาทนายความตามที่คณะกรรมการสภาทนายความกำหนดประกาศณ วันที่ ๖ พฤศจิกายน พ.ศ. ๒๕๔๔สัก กอแสงเรืองนายกสภาทนายความข้อบังคับสภาทนายความว่าด้วยกองทุนเพื่อการศึกษาบุตร ธิดา ทนายความ (ฉบับที่ ๒) พ.ศ. ๒๕๔๕[๓]สัญชัย/จัดทำ๒๖กรกฎาคม ๒๕๕๐[๑]ราชกิจจานุเบกษา เล่ม ๑๑๘/ตอนพิเศษ ๑๒๑ ง/หน้า ๒๑/๖ ธันวาคม ๒๕๔๔[๒]ข้อ ๑๖ แก้ไขเพิ่มเติมโดยข้อบังคับสภาทนายความ ว่าด้วยกองทุนเพื่อการศึกษาบุตรธิดา ทนายความ (ฉบับที่ ๒) พ.ศ. ๒๕๔๕[๓]ราชกิจจานุเบกษา เล่ม ๑๑๙/ตอนพิเศษ ๑๒๖ ง/หน้า ๑๗/๒๐ ธันวาคม ๒๕๔๕